钦定古今图书集成/明伦汇编/氏族典/第224卷 > 《廖用贤尚友录》 > 阳昼
## 钦定古今图书集成/明伦汇编/氏族典/第224卷 > 《廖用贤尚友录》 > 阳昼

按《说苑》：宓子贱为单父宰，过于阳昼曰：“子亦有以送
仆乎？”阳昼曰：“吾少也贱，不知治民之术，有钓道二焉，
请以送子。夫扱纶错饵，迎而吸之者，阳鱎也；其为鱼
薄而不美，若存若亡，若食若不食者，鲂也；其为鱼也
博而厚味。”子贱曰：“善。”于是未至单父，冠盖迎之者交
接于道。子贱曰：“车驱之，车驱之，夫阳昼之所谓《阳鱎》
者至矣。”于是至单父，请其耆老尊贤者，而与之共治
《单父》。